Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 90

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok, szigorlatok — letételéből, szakmai gyakorlat(ok) elvégzéséből, szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat tárgyát a továbbképzés valamelyik ismeretköréből kell választani. A szakdolgozat elkészítését önálló munka előzi meg, melynek során a hallgató — a témavezető irányításával — feldolgozza egy terület szakirodalmát, elsajátít és alkalmaz néhány vizsgálati módszert, eredményeit a tudomány által megkívánt módon feldolgozza és értékeli. A szakdolgozatot a bírálók érdemjeggyel minősítik. 6.2. A záróvizsga 6.2.1. A záróvizsgára bocsátás feltételei a tantervben előírt feltételek teljesítése: — félévenként legalább 5 kollokvium, — legalább 6 gyakorlati jegy megszerzése, — legalább 2 szigorlat (a Föld globális természeti folyamatai, az emberiség globális problémái) letétele, — terepgyakorlat teljesítése, — bírálók által elfogadott szakdolgozat. 6.2.2. A záróvizsga részei: — szóbeli vizsga ökológia, humánökológia, környezettudományok, ökológiai gazdaságtan, környezet egészségtan tárgyakból, — a szakdolgozat megvédése. 6.2.3. A záróvizsga eredménye A bírálók által a szakdolgozatra adott jegyek, annak megvédésére, valamint a szóbeli vizsgára adott érdemjegyek egészre kerekített átlaga. * * * KÖRNYEZETVÉDELMI-ÖKOLÓGUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes